Le Mespris de la vie et consolation contre la mort/« Celuy seul je repute estre vivant, et sage »
# Le Mespris de la vie et consolation contre la mort/« Celuy seul je repute estre vivant, et sage »

Celuy seul je repute estre vivant, et sage Lequel tasche d'apprendre à vivre justement, Car il ne garde pas son àge seulement Mais tout le tems passé il adjouste à son àge :

Avant qu'il eust receu la lumiere en partage, Des siecles ja passez, il scait entierement La police & l'estat , & nous pareillement Pouvons estre receus au mesme apprentissage

Par le labeur d'autruy nos languissans espris Sont guidez & couduis à chose de grand pris, Qui nous donne par tout une libre avenue :

Et si nous surmontons nostre imbecillité, Nous avons assez tems pour rendre plus connue De nos espris divins la magnanimité.

